**Emily Lau Wai-hing** (kiin.: 劉慧卿; Jyutping: *Lau4 Wai3-hing1*; s. 21. tammikuuta 1952) on hongkongilainen poliitikko, joka on toiminut Hongkongin lainsäädäntöneuvoston (LegCo) edustajana sekä demokraattisen puolueen puheenjohtajana.

Tausta ja yksityiselämä
-----------------------

Lau valmistui kandidaatiksi Etelä-Kalifornian yliopistosta pääaineenaan journalismi vuonna 1976, minkä jälkeen hän työskenteli vuoden toimittajana hongkongilaisille *South China Morning Post* -lehdelle. 1978–1984 hän työskenteli Hong Kong TVB - ja BBC-kanaville. Lau jatkoi opintojaan LSE-yliopistossa pääaineenaan kansainväliset suhteet ja valmistui maisteriksi vuonna 1982. Vuosina 1987–1990 hän toimi yliopistolehtorina Hongkongin kiinalainen yliopistossa ja sittemmin Hongkongin yliopistossa.. Vuosina 1989–1991 Lau toimi Hongkongin journalistiliiton puheenjohtajana.

Vuosina 1983–1985 Lau oli naimisissa John Ballin kanssa. Vuonna 1989 Lau meni uudestaan naimisiin Winston Poonin kanssa. Laulle myönnettiin Britannian kansalaisuus vuonna 1982 ensimmäisen avioliittonsa kautta.. Hän ilmoitti luopuvansa tästä ja hakevansa tilalle Hongkongin passia vuonna 1997.

Poliittinen ura
---------------

Lau on kertonut, että lähti politiikkaan todistaakseen, että Britannian pääministeri Margaret Thatcher oli väärässä väittäessään, että Hongkongin asukkaat olivat kaikin puolin tyytyväisiä Britannian sopimukseen Kiinan kanssa. Hänet valittiin nykyistä LegCoa edeltäneeseen parlamenttiin Hongkongin ensimmäisten vaaleilla valittujen naisten joukossa vuonna 1991.. Vuonna 1994 hän vetosi Britannian parlamenttiin, jotta 3,5 miljoonaa hongkongilaista saisi Britannian kansalaisuuden, ja johti kaksi vuotta myöhemmin hongkongilaisen delegaation Lontooseen lobbaamaan asiaa, mutta kampanjoinnin tulokset jäivät laihoiksi.

Vuonna 2012 Lau valittiin demokraattisen puolueen puheenjohtajaksi. Hän oli ensimmäinen tehtävään valittu nainen. Häntä edeltänyt puheenjohtaja Albert Ho irtisanoutui puolueen huonon vaalituloksen takia. Puheenjohtajaksi noustuaan Lau kertoi haluavansa rekrytoida enemmän naisia puolueeseen.. Hän uusi puheenjohtajan paikkansa vuonna 2014.

1990-luvulta lähtien Laun poliittiset vastustajat ovat yhä enenevässä määrin pyrkineet leimaamaan tätä agitaattoriksi ja kapinalliseksi. Hän on profiloitunut ennen kaikkea hongkongilaisten puolustajana sekä Britannian että Kiinan ylivaltaa vastaan..

Hongkongin protestien puhjettua vuonna 2019 Lau asettui tukemaan mielenosoittajia. Hän myös totesi, että Britannian tulisi edelleen myöntää brittipasseja hongkongilaisille. Myöhemmin hän on myös arvostellut kovasanaisesti hallintojohtaja Carrie Lamia, jonka johdolla tulevissa LegCon vaaleissa ehdokkaiksi saisivat asettua vain "patriootit".

Galleria
--------

* Lau tiedotustilaisuudessa ns. sateenvarjo-protestien aikana vuonna 2014Lau tiedotustilaisuudessa ns. sateenvarjo-protestien aikana vuonna 2014
* Lau Oslossa vuonna 2010Lau Oslossa vuonna 2010
* Lau pitämässä DP:n tiedotustilaisuutta vuonna 2015Lau pitämässä DP:n tiedotustilaisuutta vuonna 2015
* Lau ja Hongkongin yliopisto-opiskelijoiden liiton pääsihteerin, Crystal Chow, vuonna 2009.Lau ja Hongkongin yliopisto-opiskelijoiden liiton pääsihteerin, Crystal Chow, vuonna 2009.

Lähteet
-------

1. ↑  Interview mit Emily Lau *Cosmopolis*.  16.7.1999. Viitattu 24.4.2021. (englanniksi)
2. ↑  個人簡介  2009. emilylau.org.hk.  Arkistoitu 7.1.2013. Viitattu 24.4.2021. (kiinaksi)
3. 1 2 3  Lily Xiao Hong Lee, A. D. Stefanowska, Sue Wiles: *Biographical Dictionary of Chinese Women*. M.E. Sharpe, 1998. ISBN 978-0-7656-0798-0. Teoksen verkkoversio (viitattu 24.4.2021). en
4. ↑  HONG KONG: EMILY LAU TO RUN IN LEGISLATIVE COUNCIL ELECTIONS | AP Archive *www.aparchive.com*. Viitattu 24.4.2021.
5. ↑  Emily Lau to give up British passport *South China Morning Post*.  Invalid Date. Viitattu 24.4.2021. (englanniksi)
6. ↑  Featured Alumni: Emily Lau (MSc in International Relations, 1982) *LSE Department of International Relations*.  20.3.2013. Viitattu 24.4.2021.
7. ↑  Lau makes political history *The Standard*.  17.12.2012.  Arkistoitu 5.10.2013. Viitattu 24.4.2021. (englanniksi)
8. ↑  Re-elected Democratic Party head Emily Lau calls for party to focus on younger Hong Kong generation *South China Morning Post*.  15.12.2014. Viitattu 24.4.2021. (englanniksi)
9. ↑  'UK should give passports to Hongkongers,' says Hong Kong politician *euronews*.  18.11.2019. Viitattu 24.4.2021. (englanniksi)
10. ↑  Hong Kong: China limits parliament to 'patriots' *BBC News*.  30.3.2021. Viitattu 24.4.2021. (englanniksi)

Aiheesta muualla
----------------

* Emily Laun Twitter-tili
* Emily Laun Facebook-sivu

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |